मैथिली ह्रियमाणा सा दिशं यामभ्यपद्यत ॥ तेन मार्गेण गच्छन्तो निरीक्षन्ते नराधिपम्। येन मार्गं च भूमिं च निरीक्षन्ते स्म ते मृगाः॥ पुनर्नदन्तो गच्छन्ति लक्ष्मणेनोपलक्षिताः। तेषां वचनसर्वस्वं लक्षयामास चेङ्गितम्॥ उवाच लक्ष्मणो धीमाज्येष्ठं भ्रातरमार्तवत्। क्व सीतेति त्वया पृष्टा यदिमे सहसोत्थिताः॥ दर्शयन्ति क्षितिं चैव दक्षिणां च दिशं मृगाः। साधु गच्छावहे देव दिशमेतां च नैर्ऋतीम्॥ यदि तस्यागमः कश्चिदार्या वा साऽथ लक्ष्यते।